Jensen blev i 2000 cand.scient.pol. i statskundskab fra Aarhus Universitet. Hun er gift, har tre børn og bor i København.  Karriere Den 1. januar 2019 tiltrådte Jensen stillingen som rigsarkivar og afløste dermed Asbjørn Hellum som den øverste leder af Rigsarkivet. Hun kom fra en stilling som vicedirektør i Styrelsen for Dataforsyning og Effektivisering. Fra 2014 til 2016 var Jensen vicedirektør i Geodatastyrelsen, og inden da kontorchef i Energistyrelsen, daglig leder og udvalgssekretær for Folketingets Europaudvalg og fuldmægtig i Udlændingestyrelsen.